OpenLLM-France/wikimedia huggingface dataset:
# Guirgaixites

Els guirgaixites (hebreu: גִּרְגָּשִׁי) van ser una de les set nacions idòlatres de Canaan, que els jueus van desposseir dels seus territoris quan van entrar al país.
| « | Quan el Senyor, el teu Déu, et faci entrar al país on ara arribes per prendre'n possessió, expulsarà de davant teu set nacions més nombroses i més fortes que tu: els hitites, els guirgaixites, els amorreus, els cananeus, els perizites, els hivites i els jebuseus. | » |
| — Deuteronomi. 7:1 |||
Alguns erudits suposen que pertanyien al grup dels hivites.

## Referències

* ↑ Gn 15:21
* ↑ Llibre de Josuè. 24:11
* ↑ North, Robert. «The hivites». JSTOR. [Consulta: 24 febrer 2022].
# Dia Internacional del Petó

El Dia Internacional del Petó és una festa no oficial que se celebra cada any el 13 d'abril. Sorgeix en commemoració al petó més llarg de la història que va durar 58 hores, 35 minuts i 58 segons, l'any 2013, del matrimoni tailandès Ekkachai i Laksana Tiranarat que van participar del concurs per batre el rècord Guiness mundial a la localitat costanera de Pattaya, al sud de Bangkok. Alguns concursos que sorgeixen durant aquest dia i s'ha convertit en una excusa per demanar, regalar i robar petons. La pràctica es va originar al Regne Unit i es va adoptar a tot el món a principis de la dècada del 2000.
El propòsit darrere del Dia Internacional del Petó és recordar els senzills plaers associats al petó en si mateix coma expressió d'intimitat, en lloc del petó com a simple formalitat social o preludi de les relacions sexuals. També ha funcionat com a contrapès a prohibicions que existeixen en algunes ciutats i en alguns països que impedeixen que les persones es facin un petó o fins i tot s'abracin.
Hom el celebra també el 6 de juliol.

## Referències

* 1 2 Teri Greene, "Give Some Lip To All You'd Like", The Montgomery Advertiser (July 6, 2007), p. D1.
* 1 2 "Grins and Groans", The Times-Press (Streator, Illinois, July 6, 2005), p. 4.
* ↑ «15 imatges per celebrar el Dia Internacional del Petó». 324cat, 13-04-2018. [Consulta: 25 maig 2021].
* ↑ Smith, Joan. «Of mouths and men», 06-07-2000.
* ↑ Kirshenbaum, Sheril. «International Kissing Day!», 06-07-2011.
* ↑ «Valentine Week 2011 | Rose Day | Love | Celebration | Valentine's day». www.oneindia.com, 07-02-2011.
* ↑ Rakosnik, Rita. «Un petó no et pagarà el lloguer», 29-04-2020. [Consulta: 25 maig 2021].
* ↑ «International Kissing Day!» (en anglès). Wired. ISSN: 1059-1028.

## Vegeu també

* Besada (activisme)
# Dia Internacional del Peix Viatger

El Dia Internacional del Peix Viatger és una iniciativa mundial impulsada per diverses entitats conservacionistes per conscienciar de la importància dels rius i els peixos migratoris i de les seves necessitats. L'any 2014, se celebra per primera vegada el 24 de maig. En el marc d'aquest dia internacional s'organitzen esdeveniments de forma simultània en diversos llocs del planeta per promoure el coneixement i la implicació en la conservació dels rius i els sistemes aquàtics en general, les espècies amenaçades de peixos que hi viuen i les possibles solucions perquè puguin fer les seves migracions des del mar fins a les capçaleres dels rius i a l'inrevés.

## Referències

* ↑ «ABOUT WFMD». World Fish Migration Day. Arxivat de l'original el 22 de maig 2014. [Consulta: 22 maig 2014].
* ↑ «WFMD Global Partnership». World Fish Migration Day. Arxivat de l'original el 22 de maig 2014. [Consulta: 22 maig 2014].
* ↑ «Dia Internacional del Peix Viatger». Museu del Ter. [Consulta: 22 maig 2014].

## Enllaços externs

* Els peixos dels rius i les zones humides de Catalunya: qualitat biològica i connectivitat fluvial Arxivat 2014-05-22 a Wayback Machine. Vic: Agència Catalana de l'Aigua, Museu del Ter, Eumo editorial, 172 p.
# Diamant cua de foc

El diamant cua de foc (Stagonopleura bella) és un ocell de la família dels estríldids (Estrildidae).

## Hàbitat i distribució

Habita boscos a la zona costanera del sud-est d'Austràlia, des del nord-est de Nova Gal·les del Sud fins al sud de Victòria, incloent Tasmània i algunes illes de l'Estret de Bass, i sud-est d'Austràlia Meridional, incloent l'illa dels Cangurs.

## Referències

* ↑ «Diamant cua de foc». Cercaterm. TERMCAT, Centre de Terminologia. Rev. 20/01/2022(català)
* ↑ Thomas, R.; Thomas, S.; Andrew, D. The Complete Guide to Finding the Birds of Australia. CSIRO Publishing, 2011, p. 390. ISBN 978-0-643-09785-8.
# Diamant carablau

El diamant carablau (Erythrura trichroa) és una espècie d'ocell de la família Estrildidae que pobla diverses illes del Pacífic: Japó, Austràlia, Vanuatu, Nova Guinea i les Illes Salomó.

## Referències

* ↑ «Diamant carablau». Cercaterm. TERMCAT, Centre de Terminologia. Rev. 20/01/2022(català)
* ↑ «Erythrura trichroa: BirdLife International» (en anglès). The IUCN Red List of Threatened Species 2018. IUCN, 09-08-2018. DOI: 10.2305/iucn.uk.2018-2.rlts.t22719712a131996890.en. retri.
* ↑ DeCicco, Lucas H.; Klicka, Luke B.; Campillo, Luke C.; Tigulu, Ikuo G.; Tako, Reuben «New distributional records of the Blue-faced Parrotfinch (Erythrura trichroa) in the Solomon Islands». The Wilson Journal of Ornithology, 132, 1, 22-07-2020, pàg. 192. DOI: 10.1676/1559-4491-132.1.192. ISSN: 1559-4491.
# Dianna

Dianna fou una població fortificada a prop del riu Gàmbia, avui en territori del Senegal.
Després del primer aixecament de Mahmadou Lamine es va refugiar en aquesta tata a la regió de Diakha. Estava ben fortificada i des d'aquesta base Lamine assolava diverses regions entre Gàmbia i el riu Bafing i el novembre va començar a estendre les seves operacions al nord per reunir-se amb el seu fill Soybou seguint el riu Falémé. El 12 de desembre de 1886 dues columnes van començar a avançar cap a Dianna, la primera per Sénoudébou i la segona pel Bambuk (Bambouk). A Sénoudébou, Joseph Gallieni va deixar una secció amb el sotstinent Maubert per assegurar el reavituallament i va afegir a les seves forces 200 guerrers bondoukes; va seguir per Koussan, Pounégui, Kaparta i el 22 de desembre va arribar al marigot de Soutouta, on va enfrontar a un centenar d'enemics que foren dispersats. Mentre la segona columna va creuar el Falémé al gué de Sansandig i va avançar també cap a Dianna; Mahmadou-Lamine no sabia res de la primera columna però si d'aquesta darrera; va enviar forces cap a Saroundian, a un dia de marxa de Dianna, però els francesos els van dispersar amb un parell de canonades i les dues columnes es van unir a Saroundian el 24 de desembre a la nit; el 25 de desembre van arribar a Dianna que havia estat evacuada. Els habitants de la zona havien estat reclutats per la força i a l'arribada dels francesos van abandonar al marabut i es van refugiar a la selva; el profeta va fugir al sud amb els seus fidels. Dianna i la seva tata foren incendiats. El capità Robert fou enviat a perseguir a Mahmadou-Lamine; la seva rereguarda fou atrapada a Safalou i derrotada; llavors Robert va creuar Nieri-Ko (afluent per la dreta del riu Gàmbia) i va trobar a Kagnibé als talibes del marabut als que igualment va derrotar. Mahmadou Lamine però va poder fugir i es va refugiar a la vora del riu Gàmbia.

## Referències

* Histoire de la conquête du Soudan français (1878-1899) pel Tinent Gatelet
# Diego Martín Galindo

Diego Martínez Galindo, més conegut com a Diego Martín és un cantautor espanyol nascut a Múrcia el 1979 i criat a Melilla. El seu primer àlbum va ser disc d'or, i té un senzill número 1 dels 40 principals, amb el qual va aconseguir la seva major fama, Déjame verte a duet amb la vocalista Raquel del Rosario, del grup El Sueño de Morfeo.

## Discografia
### Àlbums

* Vivir no se sólo respirar (2 d'octubre del 2005)
* A la hora de amar
* El final de cada día
* No es por lo que me das
* Déjame verte
* Pa decirte... pa contarte
* Cuando volveré
* De que me vale quererte
* Háblame
* Si me vas a dejar
* Daría
* Y no hago na
* Vivir no se sólo respirar (reedició) (17 de febrer de 2006)
* A la hora de amar
* El final de cada día
* No es por lo que me das
* Déjame verte
* Pa decirte... pa contarte
* Cuando volveré
* De que me vale quererte
* Háblame
* Si me vas a dejar
* Daría
* Y no hago na
* Déjame verte (Duet amb Raquel del Rosario)
* Puntos suspensivos (2 de setembre de 2007)
* Mil veces más
* Ni frío, ni calor
* Todo se parece a ti
* Hasta llegar a enloquecer
* Sobra
* Quisiera no existir
* Quedar pendientes
* Puestos a pedir
* Ve
* Qué demonios será
* Melicia (6 d'abril de 2010)
* Ruedan
* Si vienes o si vas
* Pirata en el olvido
* Haces llover (duet Malú)
* Se busca
* Cuando me olvido
* Si no nos tenemos
* Por arte de magia
* Deja una parte
* Un besito más
* Aires vestidos de antojos
* Piruetas en el firmamento
* Siendo (25 de juny de 2013)
* Siendo
* Como contigo ayer
* No esperes más
* Todo está en calma
* Abrázame, vente detrás
* Te quise tanto
* Mejor te vas
* Así se fue mi alma
* Un necio más
* Au revoir Marie

### Senzills

* A la hora de amar (2005)
* Déjame verte (amb Raquel del Rosario) (2006)
* El final de cada día (2006)
* Hasta llegar a enloquecer (2007)
* Todo se parece a tí (2007)
* Puestos a pedir (2007)
* Ni frío, ni calor (2008)
* Ruedan (2010)
* Un besito más (2010)
* Siendo (2013)

## Referències

* ↑ Diego Martín «Si me pongo tonto, ya no hago más canciones»
* ↑ «Diego Martín» (en castellà). Elepé. Arxivat de l'original el 2011-12-30. [Consulta: 10 abril 2012].

## Enllaços externs

* Pàgina oficial de Diego Martín
# Demxino

Demxino (en rus: Демшино) és un poble de l'óblast de Lípetsk, a Rússia, que el 2011 tenia 351 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Grupo Recoletos

El Grup Recoletos va néixer a 1992. La fundació està lligada als noms de tres periodistes José María García-Hoz, Joan Kindelán i Juan Pablo de Villanueva, qui el 1977 van crear Punto Editorial i el 1988 el grup Pearson es va convertir en un dels seus principals socis. Actualment, el grup està en mans de Unidad Editorial, propietària també del diari El mundo, que al seu torn està controlada, en un 96%, per l'empresa italiana RCS MediaGroup.
El 1992 es va fusionar amb les editores de Marca, Expansión, Actualidad Económica i Diario Médico per a crear d'aquesta forma el grup Recoletos. El desembre de 2004, Pearson va deixar el holding amb un 79% a causa de la pèrdua de lectors d'Expansió i la futura aparició de 20 Negocis (diari econòmic gratuït), unit a les diferències en la mateixa editorial, ja que el diari Expansión s'allunyava cada vegada més de la línia del Financial Times (propietat de Pearson).
El 2000, Recoletos va sortir a borsa a 12 euros per acció, després de la venda del 20% del seu principal accionista Pearson. El 2005, un grup de directius al costat dels fons de capital de risc Providence i Mercapital, MBO la compra a 7,2 euros, un 40% per sota del seu col·locació borsària cinc anys abans. Així, Recoletos és la segona pitjor OPV de la història a la borsa espanyola per darrere de la de Terra, que també va cotitzar per primera vegada i va ser exclosa en el mateix període 2000-2005.
El febrer de 2007, RCS MediaGroup anunciava l'adquisició del Grup Recoletos per 1.100 milions d'euros.
* Diaris: Marca, Expansión, Diario Información (Santiago de Xile), Diario Médico.
* Ràdios: Ràdio Marca.

## Enllaços externs

* Grup Recoletos Arxivat 2009-02-08 a Wayback Machine.

## Referències

* ↑ L'editora d'El Mundo adquirirà el 100% del Grup Recoletos | elmundo.es
# Gotta Get Away

«Gotta Get Away» és el quart senzill de la banda californiana The Offspring, i el tercer de l'àlbum Smash.
La cançó es va inspirar en una de les seves primeres cançons «Cogs», composta en l'època en la qual la banda encara s'anomenava Manic Subsidal. La lletra es refereix a la pressió que el cantant, Dexter Holland, va sentir per finalitzar la composició de l'àlbum a temps.
Malgrat que la cançó va aconseguir força ressò, no va obtenir la popularitat ni l'èxit comercial dels altres dos senzills de l'àlbum («Come Out and Play» i «Self Esteem»). Posteriorment fou inclosa en el Greatest Hits (2005).
Pel senzill es van crear dues portades, la primera fou pel senzill, representa un esquelet seguint el mateix estil que els altres senzills de Smash, mentre que la segona fou pel vinil 7", que mostra l'actor del videoclip forat d'un local i amb els ulls tapats pel títol de la cançó.
El videoclip fou dirigit per Samuel Bayer i filmat a Salt Lake City, Utah, el 17 de desembre de 1994. Posteriorment fou inclòs en la compilació Complete Music Video Collection (2005)

## Enllaços externs

* Gotta Get Away a Allmusic (anglès)
# HDD

HDD té els següents significats:
* Disc dur (del seu nom en anglès Hard Disk Drive), sistema d'emmagatzematge informàtic massiu, de suport magnètic
* Pantalla d'alta definició (del seu nom en anglès High Definition Display), pantalla amb tecnologia d'alta definició
* Llar Croata Dalmàcia (del seu nom en croat Hrvatski Dalmatinski Dom), partit polític de Croàcia
* HDD Olimpija Ljubljana (de l'acrònim en eslovè Hokejsko Drsalno Društvo), club d'hoquei sobre gel de Ljubljana (Eslovènia)
# Gran Premi d'Europa del 2003

El Gran Premi d'Europa de la temporada 2003 va ser disputat al circuit de Nürburgring el 29 de juny del 2003.

## Resultats de la cursa

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 4 | Ralf Schumacher | Williams - BMW | 60 | 1h 34' 44. 3 | 3 | 10 |
| 2 | 3 | Juan Pablo Montoya | Williams - BMW | 60 | + 16.8 s | 4 | 8 |
| 3 | 2 | Rubens Barrichello | Ferrari | 60 | + 39.6 s | 5 | 6 |
| 4 | 8 | Fernando Alonso | Renault | 60 | + 1' 05.7 min. | 8 | 5 |
| 5 | 1 | Michael Schumacher | Ferrari | 60 | + 1' 06.1 min. | 2 | 4 |
| 6 | 14 | Mark Webber | Jaguar - Cosworth | 59 | + 1 Volta | 11 | 3 |
| 7 | 17 | Jenson Button | BAR - Honda | 59 | + 1 Volta | 12 | 2 |
| 8 | 9 | Nick Heidfeld | Sauber - Petronas | 59 | + 1 Volta | 20 | 1 |
| 9 | 10 | Heinz-Harald Frentzen | Sauber - Petronas | 59 | + 1 Volta | 15 | |
| 10 | 15 | Antonio Pizzonia | Jaguar - Cosworth | 59 | + 1 Volta | 16 | |
| 11 | 12 | Ralph Firman | Jordan - Ford | 58 | + 2 Voltes | 14 | |
| 12 | 11 | Giancarlo Fisichella | Jordan - Ford | 58 | + 2 Voltes | 13 | |
| 13 | 18 | Justin Wilson | Minardi - Cosworth | 58 | + 2 Voltes | 19 | |
| 14 | 19 | Jos Verstappen | Minardi - Cosworth | 57 | + 3 Voltes | 18 | |
| 15 | 5 | David Coulthard | McLaren - Mercedes | 56 | + 4 Voltes | 9 | |
| Ret | 21 | Cristiano da Matta | Toyota | 53 | Motor | 10 | |
| Ret | 16 | Jacques Villeneuve | BAR - Honda | 51 | Caixa de canvi | 17 | |
| Ret | 7 | Jarno Trulli | Renault | 37 | Pressió de combustible | 6 | |
| Ret | 20 | Olivier Panis | Toyota | 37 | Accident | 7 | |
| Ret | 6 | Kimi Räikkönen | McLaren - Mercedes | 25 | Motor | 1 |

## Altres

* Pole: Kimi Räikkönen 1' 31. 523
* Volta ràpida: Kimi Räikkönen 1' 32. 621 (a la volta 14)

## Referències

* «Web Oficial de la Fórmula 1». [Consulta: 04 - 06 - 2010].
# Divisió de Bharatpur

La divisió de Bharatpur és una entitat administrativa del Rajasthan, Índia, amb capital a la ciutat de Bharatpur.
Està formada per quatre districtes:
* Districte de Bharatpur
* Districte de Dholpur
* Districte de Karauli
* Districte de Sawai Madhopur
La superfície i població és la suma dels quatre districtes.
# Gutació

La gutació és l'aparició de gotes de saba del xilema de les plantes en la punta o vores de les seves fulles. Això ocorre en algunes plantes vasculars herbàcies, per exemple en la maduixera. La gutació no s'ha de confondre amb la rosada, que és la condensació d'aigua des de l'atmosfera terrestre a la superfície de les plantes o altres superfícies.
De nit la transpiració de les plantes normalment no ocorre, ja que moltes plantes tenen en aquest moment els estomes tancats. Quan hi ha molta humitat en el sòl, l'aigua entrarà a les arrels de les plantes, perquè el potencial hídric de les arrels és més baix que en la solució del sòl. Aquesta aigua s'acumularà dins la planta, creant una lleugera pressió radicular. La pressió que hi ha aleshores en les arrels força a una part de l'aigua a exsudar a través d'unes estructures especials que es troben a la punta i la vora de les fulles (que s'anomenen hidatodes) i es formaran gotes. És la pressió radicular la que dona ímpetu a aquest flux, més que no pas l'empenta de la transpiració.
El fluid de la gutació pot contenir diversos compostos químics orgànic i inorgànics, principalment són sucres, nutrients minerals i potassi Quan les gotes de la gutació s'asseca queda una crosta en la superfície de la fulla. Si apareixen en el fluid de la gutació alts nivells de nitrogen pot ser un signe d'un adobat nitrogenat excessiu.

## Referències

* ↑ Goatley, James L.; Lewis, Ralph W. «Composition of Guttation Fluid from Rye, Wheat, and Barley Seedlings». Plant Physiology, 41, 3, 01-03-1966, pàg. 373–375. DOI: 10.1104/pp.41.3.373. PMC: 1086351. PMID: 16656266.
* ↑ Avoiding Fertilizer Burn
# Divisió de Bikaner

La divisió de Bikaner és una entitat administrativa del Rajasthan, Índia, amb capital a la ciutat de Bikaner.
Està formada per quatre districtes:
* Districte de Bikaner
* Districte de Churu
* Districte de Sri Ganganagar
* Districte d'Hanumangarh.
La superfície i població és la suma dels quatre districtes.
# Divuit forns de calç

Divuit forns de calç és un conjunt de forns de Sarroca de Lleida (Segrià) que formen part de manera conjunta a l'Inventari del Patrimoni Arquitectònic de Catalunya.

## Descripció

Es tracta d'un conjunt de 18 forns de calç situats al voltant d'una finca d'ametllers a l'indret de la Vall dels Forns de Sarroca de Lleida. Disposats a la mateixa propietat, s'agrupen de manera 8+4+6 en un espai de 250 m lineals. Tots ells són excavats de planta circular de 3 m de diàmetre aproximadament i la majoria conserven 1-1,5 m d'alçada. La seva part construïda és a base de pedres més o menys escairades de diferent mida i també es veuen restes del revestiment de les parets interiors. Alguns es troben ensorrats i la major part estan coberts per vegetació. Un d'ells té una construcció de pedra adossada que sembla posterior al forn, possiblement per aprofitar-la com a cabana per a la finca.

## Referències

* ↑ «Divuit forns de calç». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].
# Divín

Divín és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1329.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ «História obce». [Consulta: 6 gener 2022].
# Phoxinus grumi

Phoxinus grumi és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Luo, Y., 1998. Leuciscinae. p. 61-112. A Chen, Y.-Y. and et al. (Eds). Fauna Sinica. Osteichthyes. Cypriniformes II. Science Press. Pequín (Xina). 1-531.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gran diamant

El Gran diamant és un asterisme de l'hemisferi nord celeste, també anomenat Diamant de Virgo o Diamant de la Verge. És compost pels estels següents:
* Cor Caroli (α CVn), de la constel·lació dels Llebrers (Canes Venatici)
* Denebola (β Leo), la cua de la constel·lació del Lleó (Leo)
* Spica (α Vir), l'espiga de la constel·lació de la Verge (Virgo)
* Arcturus (α Boo), l'estel més lluminós de la constel·lació del Bover (Boötes)
L'asterisme del Gran diamant és una mica més gran que el Carro Gran; els seus tres estels més meridionals (Arcturus, Spica i Denebola) de vegades s'agrupen en el seu propi asterisme, el Triangle de Primavera.
Dins del Gran diamant s'hi troba un conjunt d'estels tradicionalment assignats a la Cabellera de Berenice. Moltes galàxies properes, incloent-hi galàxies del Cúmul de la Verge, s'hi troben dins d'aquest asterisme, i algunes d'aquestes galàxies poden ser observades fàcilment amb telescopis amateurs.

## Enllaços externs

* Four-Star Sight: The Celestial Diamond (SPACE.com) 19 May 2006 06:16 am ET (anglès)
* MAP Arxivat 2009-05-23 a Wayback Machine. (Space.com) (anglès)
* The Great Diamond a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès) (anglès)
* Virgo's diamond (anglès)
Coordenades: 12$^h$ 54$^m$ 00$^s$; +19° 00′ 00″
# Molcajete

Molcajete és el nom que rep a Amèrica, especialment a Mèxic i Amèrica Central, un tipus de morter fabricat en pedra tallada en forma còncava, en el qual s'hi capolen i molen espècies, grans i vegetals en poca quantitat.

## Origen

L'origen de la paraula molcajete ve del náhuatl molli (salsa) i caxitl o cajete (cassola fonda) mollicaxtli. Aquest tipus de morter ha estat emprat en l'elaboració d'aliments des de l'època dels egipcis (1550 aC) i apareix fins a l'antic testament, però se sap que a Mesoamèrica es va fer ús d'aquest estri en l'Amèrica precolombina, on les diferents tribus utilitzaven molcajetes que excavaven en una roca per poder moldre el blat de moro i altres fruits secs. Moltes d'aquestes depressions excavades en roca poden trobar-se en l'actualitat en molts dels territoris de la República Mexicana.

## Característiques

El més tradicional es fa de pedra volcànica (basalt), encara que també n'hi ha elaborats de fang o fustes dures. Actualment fins i tot se'ls troba fets de plàstic o ceràmiques encara que aquests són més per a fins ornamentals, ja que s'usen com a dipòsit de salses picants i agregats per platerets, com donant a entendre que es van elaborar de la forma tradicional. Aquests estan compostos per dues parts tallades de la mateixa pedra, la primera és la base o molcajete i la segona és la mà o piló rep el nom de tejolote o temachín i s'usa com a martell per a trencar i moldre contra el buit del molcajete.
Igual que el metate poden trobar-se'n de moderns fabricats amb ciments acolorits cosa que pot convertir-los en tòxics per a la preparació d'aliments.
Malgrat l'ús estès de la liquadora elèctrica i altres instruments moderns, el molcajete continua utilitzant-se per a l'elaboració de salses dins de la cuina popular i tradicional mexicana, pel fet que el sabor i la textura proporcionada per la pedra així com la tècnica de molta són únics i molt característics.
La pedra per als metates i molcajetes s'extreu, en la seva major part, de les mines localitzades al poble de San Luque, municipi de Tlajomulco a Jalisco (Mèxic). El seu disseny i ús, pràcticament no han variat al llarg dels segles. El molcajete més gran del món es troba a Mascota, Jalisco.

## Altres països

Hi ha diversos tipus de morters i reben diferents noms com ara ela que s'utilitzen al Japó, denominats Suribachi i surikogi. Els morters i pilones de granit s'empren en el Sud-est d'Àsia i a l'Índia. A Malàisia, se'l coneix com a lesung. A l'Orient Mitjà es van usar durant anys morters de grans dimensions, elaborats de pedra de dos a tres metres d'altura, per a picar carn i poder elaborar els kibbeh. A l'Àfrica s'empra freqüentment amb un piló gran per a picar cereals.

## Referències

* ↑ «The Original Chile Grinder», 18-10-2011. [Consulta: 20 setembre 2018].

## Vegeu també

* Metate
* Morter

## Enllaços externs

* Casanova, Manuel. Molcajete: Una tradició Familiar.9 d'octubre.
* La Redacció. Metate i molcajete. Arxivat 2013-04-30 a Wayback Machine.